**ΕΡΩΤΗΜΑΤΟΛΟΓΙΟ ΠΡΟΣ ΑΠΑΝΤΗΣΗ ΑΠΟ ΟΛΟΥΣ ΤΟΥΣ ΟΤΑ** (μέχρι 3.2.2025)

**ΚΑΙ ΔΙΑΔΙΚΤΥΑΚΟ WORKSHOP ΤΗΣ ΚΕΔΕ** (6.2.2025)

Η ΚΕΔΕ στην κατεύθυνση της παροχής υπηρεσιών προς τους ΟΤΑ της χώρας προχώρησε στην συμμετοχή της ως βασικού εταίρου του έργου με τον τίτλο RenoInGR “Integrated services for clean energy transition in buildings and businesses”. Πρόκειται για 4ετούς διάρκειας έργο LIFE που χρηματοδοτείται κατά το 95% από πόρους του προγράμματος. Το εταιρικό σχήμα με επικεφαλής εταίρο το Εθνικό Μετσόβιο Πολυτεχνείο συμπληρώνουν οι Δήμοι Αμφίπολης, Κεντρικών Τζουμέρκων, Αντιπάρου, Τήλου οι Περιφέρειες Ν. Αιγαίου και Δ. Μακεδονίας, η αναπτυξιακή ΑΚΟΜΜ Ψηλορείτης ΑΕ ΟΤΑ, ο Δήμος Λεμεσού Κύπρου, το ΚΑΠΕ, η εταιρεία ΕΥΔΙΤΗ ΕΠΕ, η εταιρεία Κελεμένης-Νομικοί Σύμβουλοι και η Τράπεζα Ηπείρου.

Το έργο αφορά σε υποστήριξη ολοκλήρωσης ωρίμανσης μελετών σχετικών με έργα για αναβάθμιση δημοτικών κτηρίων και ανεύρεση αντίστοιχης χρηματοδότησης και έρχεται σε συνέχεια και συμπλήρωση του πρότερου επιτυχημένου έργου PRODESA στο οποίο συμμετείχε με ΚΕΔΕ. Ενημέρωση σχετικά με το τελευταίο αυτό έργο, του προγράμματος HORIZON, βρίσκετε πληροφορίες στην ιστοσελίδα της ΚΕΔΕ στο λύμα Ενημέρωση/ Ευρωπαϊκά Έργα. Με το νέο έργο RenoIn GR επεκτείνουμε τις σχετικές υπηρεσίες κυρίως μέσα από τη Διαμόρφωση δομής δεδομένων που θα δημιουργηθεί από το Εθνικό Μετσόβιο Πολυτεχνείο (Υπηρεσία Μίας Στάσης ΥμΣ) και θα παραδοθεί προς χρήση από όλους τους ΟΤΑ για να διευκολύνει τη διαδικασία από τα πρώτα στάδια εντοπισμού των αναγκών και καταγραφής τους μέχρι την σύνταξη μελέτης, την ωρίμανση και την χρηματοδότηση της ενεργειακής αναβάθμισης δημοτικών κτηρίων.

Κατά τη διάρκεια του έργου η ΚΕΔΕ σε συνεργασία με το ΕΜΠ και τους υπόλοιπους εταίρους του έργου, κυρίως δε σε σταθερή επικοινωνία με τους ΟΤΑ θα διαμορφώσει δίκτυο δήμων, εστιάζοντας στους μικρούς, ορεινούς και νησιωτικούς, για την καταγραφή των αναγκών τους προκειμένου αυτές να αποτυπωθούν στην ΥμΣ, ενώ θα συμβάλει στην ανάπτυξη 10ετούς Επιχειρησιακού Προγράμματος Λειτουργίας της εν λόγω πλατφόρμας και μετά το πέρας του ευρωπαϊκού έργου. Εντός, δε, της διάρκειας του έργου αναμένεται η ωρίμανση και προκήρυξη υλοποίησης 40 δημοτικών κτηρίων σε ορεινούς και νησιωτικούς δήμους πλέον των κτηρίων των δήμων εταίρων του έργου.

Σε αυτή την κατεύθυνση και εφόσον έχουν προηγηθεί η εναρκτήρια συνεδρίαση (Kick Off) του έργου στις 9 Οκτωβρίου και το πρώτο workshop με τις τεχνικές υπηρεσίες των δήμων εταίρων του έργου στις 10 Οκτωβρίου 2024, **η ΚΕΔΕ θα αποστείλει σε όλους τους ΟΤΑ της χώρας (υπόψιν των διευθύνσεων Τεχνικών Υπηρεσιών), εντός επομένων ημερών του Ιανουαρίου 2025, ερωτηματολόγιο σχετικό με τις υπηρεσίες που κρίνουν οι Δήμοι ότι πρέπει να συμπεριληφθούν στην πλατφόρμα της Υπηρεσίας Μίας Στάσης**. Το ερωτηματολόγιο που είναι διαχωρισμένο σε τμήματα αναλόγως του αντικειμένου των ερωτήσεων, είναι εύκολο να απαντηθεί σε 10 λεπτά και θα καταχωρηθεί η απάντηση εκάστου δήμου σε αρχείο της ΚΕΔΕ.

**Καταληκτική ημερομηνία απάντησης ερωτηματολογίου: Δευτέρα 3.2.2025**

Βρείτε συνημμένα το ερωτηματολόγιο ως δείγμα και λάβετε υπόψιν σας ότι θα πρέπει να το αναζητήσετε στην κεντρική ηλεκτρονική διεύθυνση (mail) του Δήμου σας, όπου θα έχει σταλεί υπόψιν των Τεχνικών Υπηρεσιών.

<https://forms.office.com/Pages/ResponsePage.aspx?id=33ucHgm4-Uab5UcLm7WwLN_xPK7m8ktIvcso0LLCtUlUNkY0VUJMNTFEUFo2NFZYMU5XWktNQjkyVS4u>

*Σε δεύτερο χρόνο και συγκεκριμένα* ***σας 6 Φεβρουαρίου 2025 ημέρα Πέμπτη, θα πραγματοποιηθεί διαδικτυακό workshop σας ΚΕΔΕ, απευθυνόμενο σε σας σας τεχνικές υπηρεσίες των ΟΤΑ σας χώρας****, με πρόγραμμα που θα κοινοποιηθεί εγκαίρως τόσο στην ιστοσελίδα σας ΚΕΔΕ όσο και στο ηλεκτρονικό ταχυδρομείο του Δήμου σας και στο οποίο αναμένεται να συμμετάσχετε για να συμβάλλετε δραστικά στην συζήτηση των θεμάτων των τεχνικών σας υπηρεσιών.*

***Χαμακιώτη Δέσποινα***

*Διεθνείς Σχέσεις & Ευρ. Προγράμματα*